Z A P I S N I K
34. sjednice Vijeća Mjesnog odbora Gornja Kustošija,
26. ožujka 2024.
u prostorijama MS, Kustošijanska 276,
s početkom u 19.00 sati

NAZOČNI ČLANOVI VIJEĆA: Valentina Šipek, Dijana Zović, Krunoslav Milas, Damir Krznarić, Iva Buljan Meić, Damir Puhalović, Igor Martek, Lovro Catela

Potpredsjednica  konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 34. sjednicu Vijeća Mjesnog odbora.
Vijeće jednoglasno usvaja Zapisnik 33.  sjednice.


Vijeće, uz dodatak 2 točke,  jednoglasno usvaja
DNEVNI RED

1. Program rada Vijeća vijeća mjesnog odbora „Gornja Kustošija“ za 2024. godinu
2. Kustošijski vidikovec 13 - ruševna zgrada
3. Kustošijski venec - rukohvat
4. Kustošijanska Suhopoljski - prometno ogledalo
5. Ulaz u park šumu Grmoščica – pješačko biciklistička staza
6. Nacrt prijedloga Odluke o uvjetima korištenja javnih parkirališta, javnih garaža, ner cesta i dr površina javne namjene – donošenje mišljenja
7. Nacrt prijedloga Naredbe o uvjetima prometovanja u središnjem dijelu GZ i pješačkim zonama – donošenje mišljenja
8. Kustošijanska ulica – Kustošijski venec – postava znaka zabrane parkiranja
9. Srednjak - – postava znaka zabrane parkiranja
10. Informacije, pitanja i prijedlozi


Ad. 1
Program rada Vijeća vijeća mjesnog odbora „Gornja Kustošija“ za 2024. godinu
Vijećnici su dobili pisani materijal
Vijeće jednoglasno usvaja
PROGRAM RADA VIJEĆA
VIJEĆA MJESNOG ODBORA „GORNJA KUSTOŠIJA“ ZA 2024. GODINU
Na temelju Poslovnika i Pravila Vijeća Mjesnog odbora „Gornja Kustošija, te sukladno Statutu Grada Zagreba,  svoj program za 2023. godinu Vijeće temelji na najaktualnijim komunalnim potrebama za poboljšanje standarda građana sa područja Mjesnog odbora „Gornja Kustošija“. 
Vijeće je Programom rada obvezno:  
1. Donijeti financijski plan za 2024.  
2. Plan malih komunalnih akcija 2024. 
3. Godišnji izvještaj o izvršenju financijskog plana za 2023.
4. Izvješće o radu Vijeće Mjesnog odbora „Gornja Kustošija za 2023. 
5. Programa rada Vijeća Vijeće Mjesnog odbora „Gornja Kustošija za 2024. 
6. Pratiti realizaciju Plana komunalnih aktivnosti i Programa održavanja komunalne infrastrukture  
7. Raspravljati i donositi zaključke na osnovi zahtjeva građana 
8. Raspravljati i donositi mišljenja o prijedlozima akata o kojima  gradonačelnik, Gradska skupština, gradski uredi  i vijeće gradske četvrt, traže mišljenje vijeća mjesnog odbora.
Program rada Vijeće Mjesnog odbora „Gornja Kustošija“ temelji se i na kontinuitetu svih prethodnih aktivnosti mjesnoga odbora i zahtjevima građana.
Prema navedenom Vijeće će Programom rada: 
1. u što većoj mjeri pridonijeti kvalitetnijem razvoju i radu mjesnog odbora;
2. pomoći u održavanju, opremanju i obnovi prostora mjesnog odbora;
3. podržavati realizaciju različitih aktivnosti programa udruga i udruženja građana;
4. sustavno prikupljati i obrađivati, te učiniti dostupnim sve podatke o Mjesnom odboru, kao nužnu pretpostavku za utjecaj građana i njihovih predstavničkih tijela na razvoj mjesnog odbora (posebice uređenja naselja, održavanje komunalnog reda i zaštite okoliša, djelovanja javnih službi itd.), rješavanju  prometa na mjesnom odboru, kao i prometa u mirovanju;
5. nastojati kvalitetnije i temeljitije informirati građane o svim aktivnostima na području mjesnog odbora 
6. predlagati izvođenja većih zahvata na objektima komunalne infrastrukture, kao i izgradnju drugih javnih objekata (vrtići, škole, javne garaže, sportske dvorane), a koje nije moguće financirati sredstvima kojima raspolaže mjesni odbor 
7. inicirati izradu Programa kulturnih aktivnosti na području mjesnog odbora u suradnji sa Vijećem Gradske četvrti Črnomerec, te osigurati prostore i druge uvjete za njihovu realizaciju. 
Realizacija navedenog Programa rada ovisiti će o: 
· sudjelovanju članova vijeća u radu
· izvršenju proračuna Grada Zagreba;
· suradnji s nadležnim tijelima Gradske uprave Zagreba;
· suradnji s Vijećem Gradske četvrti Črnomerec 
· suradnji građana Gradske četvrti Črnomerec.




Ad. 2
Kustošijski vidikovec 13 - ruševna zgrada
Vijećnici su dobili pisani materijal
Vijeće jednoglasno usvaja
Z A K L J U Č A K
o uklanjanju ruševne zgrade
1. Vijeće je raspravljalo o zahtjevu B.S.  kojim se traži uklanjanje ruševne zgrade i čišćenje zemljišta na k.č. 2862, k.o. Gornje Vrapče koja je napuštena i oko koje se nakuplja krupni i sitni otpad te raste šikara.

1. Vijeće podržava zahtjev i traži uklanjanje ruševne zgrade te čišćenje zemljišta oko nje.

1. Vijeće traži provjeru stabala na navedenoj čestici te procjenu opasnosti od njihovog rušenja. Sukladno procjeni, traži da se ne ruše stabla koja ne prijete i zdrava su.

1. Ovaj će Zaključak biti dostavljen Vijeću gradske četvrti Črnomerec i Gradskom uredu za mjesnu samoupravu, civilnu zaštitu i sigurnost.

Ad. 3
Kustošijski venec - rukohvat

Vijećnici su dobili pisani materijal
Vijeće jednoglasno usvaja
Z A K L J U Č A K
o sanaciji rukohvata u ulici Kustošijski vidikovec
1. Vijeće traži sanaciju dva oštećena rukohvata u ulici Kustošijski venec kod kbr. 84, te sanaciju i bojanje rukohvata na početku ulice Kustošijski vidikovec. 


2. Ovaj će Zaključak biti dostavljen Vijeću gradske četvrti Črnomerec i Gradskom uredu za mjesnu samoupravu, civilnu zaštitu i sigurnost.

Ad. 4
Kustošijanska Suhopoljski put - prometno ogledalo
Vijećnici su dobili pisani materijal
Vijeće jednoglasno usvaja
Z A K L J U Č A K
o vraćanju prometnog ogledala na lokaciji Kustošijanska ulica – Suhopoljski put – Valenovačka ulica
1. Vijeće je raspravljalo o zahtjevu građana kojim se traži vraćanje prometnog ogledala na križanju Kustošijanske ulice i ulice Suhopoljski put te povratak prometnog znaka „samo za stanare“ koji se odnosi na Suhopooljski put i Valenovačku ulicu, a leži oboren na zemlji u Kustošijanskoj ulici kod navedenog križanja. 

2. Vijeće podržava zahtjev te traži nadležni Gradski ured da poduzme potrebne radnje kako bi se zahtjevu udovoljilo.

3. Ovaj će Zaključak biti dostavljen Vijeću gradske četvrti Črnomerec i Gradskom uredu za mjesnu samoupravu, civilnu zaštitu i sigurnost.


Ad. 5
Ulaz u park šumu Grmoščica – pješačko biciklistička staza
Vijećnici su dobili pisani materijal
Vijeće jednoglasno usvaja
Z A K L J U Č A K
o nadzoru građevinskih radova u ulici Pčelički put
1. Vijeće je raspravljalo o zahtjevu M.M. kojim se traži provjera i osiguravanje puta u obuhvatu radova izgradnje stambenog objekta na kč.br. 596/2 k.o. Vrapče kojim se stanovnici tog dijela grada služe desetljećima i koji je ucrtan na projektu za navedene radove kao izlaz iz park šume Grmoščica na Pčelički put. 

2. Vijeće podržava zahtjev te traži nadzor građevinske inspekcije  navedenih radova u cilju osiguravanja izvođenja istih u skladu sa postojećom građevinskom dozvolom.

3. Ovaj će Zaključak biti dostavljen Vijeću gradske četvrti Črnomerec i Gradskom uredu za mjesnu samoupravu, civilnu zaštitu i sigurnost.


Ad. 6
Nacrt prijedloga Odluke o uvjetima korištenja javnih parkirališta, javnih garaža, ner cesta i dr površina javne namjene – donošenje mišljenja

Vijećnici su dobili pisani materijal
Vijeće sa 7 glasova za i 1 suzdržan, usvaja
Z A K L J U Č A K
o davanju mišljenja na Nacrt prijedloga Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene
1. Vijeće daje pozitivno mišljenje na Nacrt prijedloga Odluke o uvjetima korištenja javnih parkirališta, javnih garaža, ner cesta i dr površina javne namjene – donošenje mišljenja

1. Ovaj će Zaključak biti dostavljen Vijeću gradske četvrti Črnomerec i Gradskom uredu za mjesnu samoupravu, civilnu zaštitu i sigurnost.


Ad. 7
Nacrt prijedloga Naredbe o uvjetima prometovanja u središnjem dijelu GZ i pješačkim zonama – donošenje mišljenja
Vijećnici su dobili pisani materijal
Vijeće sa 7 glasova za i 1 suzdržan, usvaja 
Z A K L J U Č A K
o davanju mišljenja na Nacrt prijedloga Naredbe o uvjetima prometovanja u središnjem dijelu GZ i pješačkim zonama
1. Vijeće daje pozitivno mišljenje na Nacrt prijedloga Naredbe o uvjetima prometovanja u središnjem dijelu GZ i pješačkim zonama.

2. Ovaj će Zaključak biti dostavljen Vijeću gradske četvrti Črnomerec i Gradskom uredu za mjesnu samoupravu, civilnu zaštitu i sigurnost.

Ad. 8
Kustošijanska ulica – Kustošijski venec – postava znaka zabrane parkiranja
Vijećnici su usmeno obaviješteni o predmetu rasprave
Vijeće jednoglasno usvaja
Z A K L J U Č A K
o postavi znaka zabrane parkiranja u ulici Kustošijski Venec
1. Vijeće traži postavu znaka obostrane zabrane parkiranja na početku ulice Kustošijski venec kod križanja sa Kustošijskom ulicom.

2. Ovaj će Zaključak biti dostavljen Vijeću gradske četvrti Črnomerec i Gradskom uredu za mjesnu samoupravu, civilnu zaštitu i sigurnost.

Ad. 9
Srednjak - – postava znaka zabrane parkiranja
Vijećnici su usmeno obaviješteni o predmetu rasprave
Vijeće jednoglasno usvaja
Z A K L J U Č A K
o postavi znaka zabrane parkiranja u ulici Srednjak
1. Vijeće traži postavu znaka obostrane zabrane parkiranja u ulici Srednjak od početka do križanja sa Kvaternikovom ulicom (zabrana parkiranja južno od križanja).

2. Ovaj će Zaključak biti dostavljen Vijeću gradske četvrti Črnomerec i Gradskom uredu za mjesnu samoupravu, civilnu zaštitu i sigurnost.


Ad. 10
Informacije, pitanja i prijedlozi


Sjednica je završila u 19:45
KLASA: 024-08/24-003/681
URBROJ: 251-13-11-3/005-24-2
Zagreb, 26. ožujka 2024.
                                                                                                Predsjednica Vijeća 
                                                                                      Mjesnog odbora Gornja Kustošija
               Valentina Šipek

